11 बैंक फर्स्ट रिपब्लिक बैंक में 30 बिलियन डॉलर का निवेश करेंगे, शेयर 10% चढ़ा
First Republic Bank Collapse - JP Morgan, Citigroup, Bank of America Investment भारत के यस बैंक की तरह अमेरिका के फर्स्ट रिपब्लिक को डूबने से बचाने के लिए अमेरिका के 11 बड़े बैंक आगे हैं।
भारत के यस बैंक की तरह अमेरिका के फर्स्ट रिपब्लिक को डूबने से बचाने के लिए अमेरिका के 11 बड़े बैंक आगे हैं। ये बैंक्स फर्स्ट रिपब्लिक में 30 बिलियन डॉलर (करीब 2.5 लाख करोड़ रुपए) का निवेश करेंगें। ताकि डिपॉजिटर्स को पैसे निकालने में दिक्कत न हो। इन 11 बैंकों में जेपी मॉर्गन, सिटीग्रुप, बैंक ऑफ अमेरिका, वेल्स फार्गो, मॉर्गन स्टेनली, US बैंकॉर्प, ट्रुइस्ट फाइनेंशियल, PNC फाइनेंशियल शामिल हैं।
जेपी मॉर्गन, बैंक ऑफ अमेरिका, सिटीग्रुप और वेल्स फार्गो ने 5-5 बिलियन डॉलर की फंडिंग कर रहा है। वहीं, गोल्डमैन सैच और मॉर्गन स्टैनले 2.5 बिलियन डॉलर की मदद देंगे। बाकी के बैंक भी छोटी-मोटी पूंजी लगाएंगे। इससे पहले रविवार को फर्स्ट बैंक ने बयान जारी कर बताया था कि उसे जेपी मॉर्गन और फेडरल रिजर्व से 70 बिलियन डॉलर के फंड का एक्सेस मिल गया था।
फर्स्ट रिपब्लिक के शेयरों में रिकवरी, 10% चढ़े
6 मार्च के बाद से फर्स्ट रिपब्लिक के शेयरों तेज गिरावट देखने को मिल रही थी। बैंक के शेयर करीब 70% टूट चुके थे। 6 मार्च को इसका शेयर 122 डॉलर प्रति शेयर पर बंद हुआ था। फिर 8 मार्च को ये 115 डॉलर प्रति शेयर पर आ गया। 16 मार्च को एक समय ये 20 डॉलर के नीचे तक फिसल गया था, लेकिन इसके बाद बैंकों की मदद की खबर से मजबूती लौटी और ये करीब 10% चढ़कर 34.27 डॉलर पर बंद हुआ।
बैंकों में भरोसे को दर्शाता है यह कदम
पूंजी डालने वाले अमेरिकी बैंकों ने कहा, 'ये कदम फर्स्ट रिपब्लिक और सभी साइज के बैंकों में उनके भरोसे को दर्शाता है। वहीं अमेरिकी ट्रेजरी सेक्रेटरी जेनेट येलेन, फेडरल रिजर्व बोर्ड के चेयरमैन जेरोम पॉवेल और फेडरल डिपॉजिट इंश्योरेंस के चेयरमैन मार्टिन ग्रूनबर्ग ने कहा, 'बैंकों का ये कदम बहुत स्वागत योग्य है। ये हमारे बैंकिंग सिस्टम के लचीलेपन को दिखाता है।'
भारत में यस बैंक को बचाने 8 बैंक सामने आए थे 
इससे पहले भारत के यस बैंक को बचाने के लिए SBI के नेतृत्व में आठ वित्तीय संस्थानों ने बैंक में 10,000 करोड़ रुपए से ज्यादा डाले थे। रेस्क्यू प्लान के तहत 13 मार्च 2020 को ये रुपए डाले गए थे। SBI ने शुरुआत में यस बैंक में 49% हिस्सेदारी हासिल करने के लिए 6,050 करोड़ रुपए का निवेश किया था। बाद में इसे बढ़ाया।
भारतीय बैंकों पर अमेरिकी बैंकिंग संकट का असर नहीं
अमेरिका के बैंकिंग संकट का असर भारतीय बैंकों पर नहीं होगा। अमेरिकी इन्वेस्टमेंट कंपनी जेफरीज और फाइनेंशियल सर्विसेस फर्म मैक्वेरी ने कहा था कि स्थानीय डिपॉजिट पर निर्भरता, सरकारी बॉन्ड में निवेश और पर्याप्त नकदी के चलते भारतीय बैंक मजबूत स्थिति में हैं।
सिलिकॉन वैली बैंक के सवाल पर उठकर चले गए बाइडेन
सिलिकॉन वैली बैंक क्राइसिस अमेरिकी सरकार के लिए परेशानी बनती दिख रही है। अमेरिकी राष्ट्रपति जो बाइडेन से सोमवार को इस क्राइसिस पर सवाल किया गया तो उन्होंने कोई जवाब नहीं दिया। इतना ही नहीं वे इवेंट से उठकर चले गए। पूरी खबर पढ़ने के लिए यहां क्लिक करें...